» د رسالې لیکونکی د تعجب او حیرانتیا په څرګندولو زیاتوي: « دا څه معنی لري چه د انګرېز پیاوړی دولت په مشرقي جبهه کې افغان ځواکونو او قبایلو ته د یو ګام پرمختګ اجازه نه ورکوي او همدا شان په غربي جبهه یعنې کندهار کې په سلګونه زره غازیان پرمختګ نه شي کولای او حتی سپین بولدک د انګرېزانو د ځواکونو له خوا نیول کېږي، خو په جنوبي جبهه کې بیا د انګرېز مځکني او هوایي ځواکونه له ماتې سره مخامخ کېږي، هغه هم په داسې حال کې چه افغان ځواکونه او جنوبي قبایل نه لوی توپونه او نه هم طیارې درلودې او په زړو ټوپکو یې جګړه کوله